Skagen har i år 600 års jubilæum som købstad, og hvilken bedre lejlighed at fejre det ved, end når Regentparret 2. september lægger til med Dannebrog. Skagen bliver Regentparrets første stop på deres sensommertogt med Kongeskibet Dannebrog, og efter at have hilst på de tusinder af skagboer og andre besøgende, der forventes i forbindelse med parrets besøg, stiger dronningen og prinsgemalen ind i en karet, hvor de sammen med borgmester Lars Møller og hans hustru Kirsten Steffensen vil køre gennem byen. Destinationen er Kulturhus Kappelborg hvor dronningen vil hilse på byrådet og kommunens direktion, ligesom borgmesteren vil overrække kommunens gave til Regentparret. Kongeskibet lægger fra kaj klokken 22 samme aften for at sejle mod Læsø.
Programmet for Regentparrets Skagens-besøg er klar.